M/S Pelagitis

**M/S ''Pelagitis*** () on Ainaftis Shippingin omistuksessa oleva [[Ro-ro-alus|ro-ro-rahtialus]]. Alus on rakennettu vuonna [[1978]], [[Ulsan]]issa, [[Korean tasavalta|Etelä-Koreassa]]. Kuollutta painoa laivalla on 8&nbsp;672 tonnia. *Pelagitis* on rekisteröity [[Kreikka|Kreika]]n lipun alle.

== Käyttöhistoria ==


Alus laskettiin vesille 22. joulukuuta 1977 eteläkorealaisella Hyundai Shipbuilders & Heavy Industriesin telakalla (nyk. Hyundai Heavy Industries). Aluksen rakennusnumero on 647. Alus valmistui toukokuun alussa vuonna 1978 seitsemäntenä 11 aluksen sarjasta, jonka muodostavat valmistumisjärjestyksessä [[M/S Global Freighter|M/S *Global Freighter*]] (nimi valmistuessa *Merzario Ausonia*), [[M/S Stena Transfer|M/S *Stena Transfer*]] (*Stena Runner*), [[M/S Tor Baltica|M/S *Tor Baltica*]] (*Elk*), [[M/S Kilmore|M/S *Kilmore*]] (*Norsky*), uponnut [[M/S Finnbirch|M/S *Finnbirch*]] (*Stena Prosper*), [[M/S Finnforest|M/S *Finnforest*]] (*Stena Project*), [[M/S Stena Partner|M/S *Stena Partner*]] (*Alpha Enterprise*), [[M/S Global Carrier|M/S *Global Carrier*]] (*Imparca Express I*), [[M/S Strada Corsa|M/S *Strada Corsa*]] (*Merzario Espania*) ja [[M/S Diplomat|M/S *Diplomat*]] (*Stena Trader*). Sarjasta käytetään nimitystä *Stena Searunner*, ja kaikki alukset ovat tanskalaisen Knud E. Hansen A/S:n suunnittelemia.

Alus luovutettiin 8. toukokuuta 1978 [[Stena Line]]n omistukseen, joka rekisteröi aluksen *Tor Felicia* -nimisenä [[Yhdistynyt kuningaskunta|Yhdistyneen kuningaskunnan]] lipun alle. Kotipaikaksi tuli [[Lontoo]]. Laiva saapui telakalta Etelä-Afrikan [[Kapkaupunki|Kapkaupungin]] ja Norsunluurannikon [[Abidjan]]in kautta. Heinäkuussa laiva [[Aikarahtaus|aikarahdattiin]] eli vuokrattiin [[Tor Line]]n [[Immingham]]in ja [[Rotterdam]]in väliseen liikenteeseen. Myöhemmin samana vuonna alus aikarahdattiin [[italia]]laisen Merzario Lines -varustamon [[Välimeri|Välimeren]] liikenteeseen *Merzario Grecia* -nimellä. Vuonna 1983 alus siirtyi Stena Gulf Linen omistukseen ja [[Caymansaaret|Caymansaarten]] lipun alle nimellä *Stena Grecia*. Tämän jälkeen [[Stena Line|Stena Portlink]] aloitti liikennöinnin *Stena Grecialla* Britannian ja Tanskan [[Esbjerg]]in välillä. Vuonna 1986 laiva siirtyi [[Travemünde]]n ja [[Göteborg]]in välille.

Huhtikuussa 1987 *Stena Grecia* aikarahdattiin [[Marine Atlantic]] -varustamon [[Port aux Basques]]in ja [[North Sydney]]n väliseen liikenteeseen [[Kanada]]an. Pian tämän jälkeen rahtaaja osti aluksen ja rekisteröi sen *Atlantic Freighter* -nimisenä Bahaman lipun alle. Kotisatamaksi tuli maan pääkaupunki Nassau. Vuonna 1990 aluksesta löydettiin käytetyn [[asbesti]]a. Tuolloin sitä ei poistettu, vaan se kapseloitiin. Vasta marraskuussa 2007 60 aluksen miehistönjäsentä kävi lääketieteellisissä kokeissa asbestin vuoksi. Joulukuusta 1994 toukokuuhun 1995 Atlantic Freighter oli rahdattuna P&O Pandoron [[Dublin]]in ja [[Liverpool]]in väliseen liikenteeseen. Kesäkuussa 1995 alus palasi takaisin Port aux Basquesin ja North Sydneyn välille. Alus jäi vuonna 2009 käyttämättömänä Port aux Basquesiin odottamaan myyntiä. Maaliskuussa 2010 [[kreikka]]lainen Navibulk Enterprise SA osti aluksen ja rekisteröi sen Panaman lipun alle. Laivan uudeksi nimeksi tuli *Pelagitis*. Kesäkuussa 2010 alus myytiin uudelle omistajalle, ja se purjehtii Kreikan lipun alla.

== Lähteet ==



== Aiheesta muualla ==
*[http://www.faktaomfartyg.se/tor_felicia_1978.htm Fakta om Fartyg – M/S *Tor Felicia*] 
*[http://www.ferry-site.dk/ferry.php?id=7528611&lang=en The ferry site – M/F *Atlantic Freighter'']